মতলব পৌরসভা

মতলব পৌরসভা বাংলাদেশের চাঁদপুর জেলার অন্তর্গত একটি পৌরসভা। মতলব পৌরসভার আয়তন ৪১ বর্গ কিলোমিটার (১০,১৩১ একর)। মতলব পৌরসভার মোট জনসংখ্যা ৭০,৮৪০ জন। এর মধ্যে পুরুষ ৩৪,৭৩০ জন এবং মহিলা ৩৬,১১০ জন। মোট পরিবার ১২,০৫০টি। লোক সংখ্যার ঘনত্ব ১৭২৮ (প্রতি বর্গ কিলোমিটারে)। মোট ভোটার সংখ্যা ৩৩,৭৬১ জন (পুরুষ-১৫,৯৭৬ জন এবং মহিলা-১৭,৭৮৫ জন)। বাৎসরিক জনসংখ্যা বৃদ্ধির হার ১.২৫%। মতলব দক্ষিণ উপজেলার দক্ষিণ-পশ্চিমাংশে মতলব পৌরসভার অবস্থান। এ পৌরসভার পূর্বে খাদেরগাঁও ইউনিয়ন ও উপাদী উত্তর ইউনিয়ন, দক্ষিণ-পূর্বে উপাদী দক্ষিণ ইউনিয়ন, দক্ষিণে চাঁদপুর সদর উপজেলার আশিকাটি ইউনিয়ন, পশ্চিমে চাঁদপুর সদর উপজেলার বিষ্ণুপুর ইউনিয়ন ও মতলব উত্তর উপজেলার ফরাজিকান্দি ইউনিয়ন, উত্তরে মতলব উত্তর উপজেলার ফতেপুর পূর্ব ইউনিয়ন এবং উত্তর-পূর্বে মতলব উত্তর উপজেলার সুলতানাবাদ ইউনিয়ন অবস্থিত। গণপ্রজাতন্ত্রী বাংলাদেশের স্থানীয় সরকার পল্লী উন্নয়ন ও সমবায় মন্ত্রণালয়ের সরকার বিভাগ কর্তৃক এক প্রজ্ঞাপনের মাধ্যমে ১৯৯৭ সালের ২৭ মার্চ মতলব পৌরসভা হিসেবে যাত্রা শুরু করে। ২২ ইউনিয়নের মতলব থানা কে দুটি উপজেলায় বিভক্ত করার আগে মতলবের সাবেক ১৩ নং ও ১৪ নং ইউনিয়ন পরিষদ নিয়ে গঠিত হয় মতলব পৌরসভা। ৪১ বর্গকিলোমিটার এলাকা নিয়ে গঠিত মতলব পৌরসভা শুরুতে "গ" শ্রেণীভুক্ত হলেও ২০০৫ সালের ২৮ ফেব্রুয়ারি এটি " খ" শ্রেণিতে উন্নীত হয়। পরে ২০১৭ সালের ১৮ মে প্রথম শ্রেণি বা "ক" শ্রেণিভূক্ত হয় মতলব পৌরসভা। এ পৌরসভার প্রথম পৌর প্রশাসক নিযুক্ত হন মতলব উত্তর উপজেলার তৎকালীন উপজেলা নির্বাহী কর্মকর্তা। তৎকালীন মতলব উপজেলাধীন মতলব উত্তর ও মতলব দক্ষিণ ইউনিয়নদ্বয়ের ২০টি মৌজা ও ২২টি গ্রাম নিয়ে অর্থাৎ সাবেক মতলবগঞ্জ বাজার এর সবকটি গ্রাম নিয়েই মতলব পৌরসভার প্রশাসনিক এলাকা বিস্তৃত। পুরোনো ইউনিয়ন পরিষদ বাদ দিয়ে নতুন ভবনে পৌরসভাটির কার্যক্রম পরিচালনা করা হচ্ছে এবং জনগণের জন্য পৌর ভবনটি আধুনিকায়ন ও উন্নত সেবা প্রদান করার জন্য পৌর ভবনটি স্থানান্তর করা হচ্ছে নতুন ভবন নির্মাণের কাজ শুরু হয়েছে। মতলব পৌরসভায় ৯টি ওয়ার্ড (২২ টি গ্রাম, ২০ টি মৌজা) রয়েছে। এ পৌরসভার প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। ২০১১ সালের আদমশুমারি অনুযায়ী মতলব পৌরসভার সাক্ষরতার হার ৬৩%। শিক্ষা প্রতিষ্ঠান মতলব সরকারি ডিগ্রি কলেজ রয়মনেন নেছা মহিলা ডিগ্রি কলেজ মুন্সীরহাট কলেজ মতলবগঞ্জ জেবি পাইলট উচ্চ বিদ্যালয় মতলবগঞ্জ জেবি পাইলট বালিকা উচ্চ বিদ্যালয় কেএফটি কলেজিয়েট স্কুল আদর্শ স্কুল মতলব সামসুন্নাহার বালিকা উচ্চ বিদ্যালয় বরদিয়া কাজী সুলতান আহমেদ উচ্চ বিদ্যালয় দিঘলদী এম এ ছাত্তার উচ্চ বিদ্যালয়। মুন্সীরহাট উচ্চ বিদ্যালয় মুন্সীরহাট বালিকা উচ্চ বিদ্যালয় মতলব মডেল সরকারি প্রাথমিক বিদ্যালয় ডিউড্রপস ইন্টারন্যাশনাল স্কুল কচি-কাঁচা প্রি-ক্যাডেট স্কুল ঢাকিরগাও সরকারি প্রাথমিক বিদ্যালয় দূরগাও সরকারি প্রাথমিক বিদ্যালয় পূর্ব বাইশপুর সরকারি প্রাথমিক বিদ্যালয় দক্ষিণ বাইশপুর সরকারি প্রাথমিক বিদ্যালয নবকলশ সরকারি প্রাথমিক বিদ্যালয় মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল। মোফাজ্জল হোসেন চৌধুরী মায়া –– বীর বিক্রম খেতাব প্রাপ্ত বীর মুক্তিযোদ্ধা এবং প্রাক্তন মন্ত্রী। মোঃ নুরুল হুদা –– বীর মুক্তিযোদ্ধা এবং প্রাক্তন সংসদ সদস্য ও প্রতিমন্ত্রী। হুমায়ূন কবীর ঢালী –– শিশু সাহিত্যিক। পৌর মেয়র: মোহাম্মদ আওলাদ হোসেন লিটন মতলব দক্ষিণ উপজেলা মতলব দক্ষিণ থানা চাঁদপুর জেলা "সংরক্ষণাগারভুক্ত অনুলিপি"। ১৭ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৭।  "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৪ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) মতলব পৌরসভা: দলীয় মনোনয়নের অপেক্ষা, বিডি নিউজ টোয়েন্টিফোর, ২৭ নভেম্বর ২০১৫ ইং, সংগ্রহের তারিখ 2017-02-26  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)